आरएसएस के अखिल भारतीय प्रचार प्रमुख अरूण कुमार ने संवाददाताओं से कहा कि संघ किसी के भी साथ अपने विरोधी के तौर पर बर्ताव नहीं करता. यह पूरे समाज को राष्ट्र हित के लिए संगठित करने के लिए कार्य करता है।. उनसे कांग्रेस तथा उसके अध्यक्ष राहुल गांधी की ओर से लगातार संघ की आलोचनाओं के बारे में पूछा गया था. आरएसएस ने संकेत दिए हैं कि वह भागवत के तीन दिवसीय व्याख्यान माला में विभिन्न राजनीतिक दलों के नेताओं को बुला सकते हैं जिनमें राहुल गांधी और सीताराम येचुरी भी शामिल हैं.